**RONDELUL MIRUNEI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RONDELUL MIRUNEI

La cumpăna nopţii Miruna,

Noi nu ne-am iubit niciodată.

Atunci vântul îşi mângâie struna

Si timpul începe să bată.

Prin zodii se leagănă luna.

Lumina e albă, curată.

La cumpăna nopţii, Miruna,

Noi nu ne-am iubit niciodată.

În taină ne-ascundem întruna,

În marea de vise, furată,

Şi-n inimi ne stingem furtuna

Cu dragostea noastră, ciudată.

La cumpăna nopţii, Miruna

Noi nu ne-am iubit niciodată.